অনন্যা পাণ্ডে।
NCB raid at Ananya Panday's residence ড্ৰাগছ কাণ্ডৰ গোচৰত নাৰক'টিক্স কন্ট্ৰ'ল ব্যুৰো (NCB)ই পুনৰ নতুনকৈ অভিযান আৰম্ভ কৰিছে। এইবাৰ তালাচী চলোৱা হৈছে বলীউদৰ তাৰকা অভিনেত্ৰী অনন্যা পাণ্ডেৰ বাসগৃহত।
শ্বাহৰুখ খানৰ পৰিয়ালৰ ঘনিষ্ঠ হিচাপে পৰিচিত অনন্যাৰ বাসগৃহত তালাচী চলোৱাৰ পাছত ড্ৰাগছ কাণ্ডই আৰু নতুন মোৰ লোৱাৰ সম্ভাৱনা আছে।
বহুতেই অনন্যাৰ বাসগৃহত NCBৰ এই তালাচীৰ সৈতে শ্বাহৰুখ পুত্ৰ আৰিয়ান খানৰ ড্ৰাগছৰ গোচৰৰ সৈতে সংযোগ বিচাৰি পাইছে।
ইপিনে, বোম্বে হাইকোৰ্টে আজি আৰিয়ানৰ জামিন আবেদনৰ শুনানিৰ দিন ঘোষণা কৰিছে। জানিব পৰা মতে অহা ২৬ অক্টোবৰত আৰিয়ানৰ জামিনৰ শুনানিৰ দিন নিৰ্দ্ধাৰণ কৰা হৈছে।
বুধবাৰে বিশেষ এনডিপিএছ আদালতত জামিন আবেদন খাৰিজ হোৱাৰ পাছত হাইকোৰ্টৰ দ্বাৰস্থ হৈছিল আৰিয়ান খান।
বোম্বে হাইকোৰ্টৰ ন্যায়াধীশ নীতিশ ছাম্বৰৰ এজনীয়া বিচাৰপীঠত শীঘ্ৰে শুনানি কৰাৰ বাবে আবেদন জনাইছিল।
ইয়াৰ পাছতে শুনানিৰ বাবে ২৬ অক্টোবৰৰ দিন ধাৰ্য কৰা হৈছে। লগতে ২৫অক্টোবৰৰ ভিতৰত NCBক উত্তৰ দিবলৈ কোৱা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
